PRIMĂRIA COMUNEI MACEA
CABINET PRIMAR
_________________________________________________________________________________
REFERAT DE APROBARE
NR.3056/22.03.2024
privind desemnarea consilierilor locali care să facă parte din comisia de evaluare a performanțelor profesionale individuale ale domnului Claudiu-Simion Pintea, secretar general al comunei Macea, Județul Arad, pentru perioada 01.01.2023- 31.12.2023

         În conformitate cu prevederile art. 485 alin. 5 din Codul Administrativ, cu modificarile si completările ulterioare, evaluarea performanţelor profesionale individuale ale secretarului general al unităţii administrativ-teritoriale se realizează de către o comisie de evaluare formată din primar şi 2 consilieri locali, desemnaţi în acest scop, cu majoritate simplă, prin hotărâre a consiliului local. In conformitate cu art. 12 alin. (5) din metodologia referitoare la evaluarea performantelor profesionale ale funcționarilor publici, raportul de evaluare a performanţelor profesionale individuale ale secretarului general al unităţii administrativ-teritoriale nu se contrasemnează.  Totodată, potrivit art. 11 din anexa 6 la O.U.G. nr. 57/2019 privind codul administrativ evaluarea performanţelor profesionale individuale ale funcţionarilor publici de conducere, reprezintă aprecierea obiectivă a performanţelor profesionale individuale ale funcţionarilor publici, prin compararea gradului şi modului de îndeplinire a obiectivelor individuale şi a criteriilor de performanţă stabilite cu rezultatele obţinute în mod efectiv de către funcţionarul public pe parcursul unui an calendaristic. În realizarea evaluării calitatea de evaluator este exercitată de către membrii comisiei pentru evaluarea secretarilor generali ai unităţii administrativ-teritoriale;
            Obiectivele se stabilesc în conformitate cu atribuţiile din fişa postului. Indicatorii de performanţă se stabilesc pentru fiecare obiectiv individual. În toate situaţiile obiectivele individuale şi indicatorii de performanţă se aduc la cunoştinţa funcţionarului public la începutul perioadei evaluate.
Evaluarea activităţii secretarului general al unităţii administrativ-teritoriale se realizează prin notarea, pentru fiecare dintre elementele prevăzute la art. 485 alin. (3) lit. a) şi b) din codul administrativ, de către fiecare membru al Comisiei, cu aplicarea corespunzătoare a prevederilor art. 17-19 din metodologia de evaluare. Secretarul general al unităţii administrativ-teritoriale nemulţumit de rezultatele obţinute la evaluarea performanţelor profesionale individuale se poate adresa instanţei de contencios administrativ, în condiţiile legii.

           În considerarea celor expuse, propun Consiliului local Macea să aprobe proiectul de hotărâre  nr.38/ 22.03. 2023 în forma în care a fost inițiat.

